Diari Oficial de la Generalitat Valenciana


Sumari del DOGV 589, del 19-05-1987 (1987/808792)

ORDRE de 6 de maig de 1987, de la Conselleria de Cultura, Educació i Ciència, per la qual es convoca la concessió de subvencions a Confederacions, Federacions i Associacions de Pares d'Alumnes de Centres Docents no Universitaris de la Comunitat Valenciana, sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/06/(1)/dof/vci/html**

### Dades del document

Número de DOGV
:   589

Data del DOGV
:   19-05-1987

Secció del DOGV
:   DISPOSICIONS GENERALS

Número del document
:   1987/808792


Data del document
:   06-05-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1987, de la Conselleria de Cultura, Educació i Ciència, per la qual es convoca la concessió de subvencions, a Confederacions, Federacions i Associacions de Pares d'Alumnes de Centres Docents no Universitaris de la Comunitat Valenciana, sostinguts amb fons Públics.  
Un dels aspectes que propicien l'eficaç i la real participació dels pares i de les mares d'alumnes en la programació general de l'ensenyament a través dels diferents Consells Escolars, és, sens dubte, la vertebració d'aquest sector social a través de fórmules associatives de diferent nivell com són les Associacions, les Federacions i les Confederacions de Pares d'Alumnes.   
La tasca creixent que aquestes entitats de base associativa per altra banda exerceixen en l'assistència als pares i en la col·laboració en les activitats de mitjans, determina la conveniència de fomentar i impulsar la seua actuació mitjançant la concessió d'ajudes econòmiques adients amb ell volum i la naturalesa de les activitats que es porten a efecte, i a través d'un procediment que garantesca l'aplicació de criteris de publicitat, concurrència i objectivitat.   
Per tot això, fent ús de les facultats que em confereix l'article 35 C) de la Llei 5/1983, de 30 de desembre de Govern Valencià, i d'acord amb tot el que preceptua l'article 15.1 de la Llei 15/1985, de 30 de desembre, de Pressupostos de la Generalitat Valenciana per a l'exercici de 1986,   
ORDENE:  
Article primer  
En funció de les disponibilitats pressupostàries del crèdit consignat en el Pressupost de la Generalitat Valenciana d'aquest exercici, es convoca la concessió d'ajudes econòmiques per subvencionar les activitats que, organitzades per Confederacions, Federacions i Associacions de Pares d'Alumnes, tinguen com a objectiu el compliment de les finalitats següents:   
a) Assistir els pares o tutors en tot el que concerneix a l'educació dels seus fills o pupils.   
b) Col·laborar en les activitats educatives dels Centres.   
c) Promoure la participació dels pares dels alumnes en la gestió del Centre.   
d) Assistir els pares d'alumnes en l'exercici del seu dret per intervenir en el control i en la gestió dels Centres sostinguts amb fons públics.   
e) Facilitar la representació i la participació dels pares d'alumnes en els Consells Escolars i en altres òrgans col·legiats.   
Article segon  
Podran ser beneficiaris d'aquestes ajudes les Confederacions, les Federacions i les Associacions de Pares d'Alumnes que reunesquen els requisitis següents:   
a) Tenir establerta la seu a la Comunitat Valenciana.   
b) Estar integrades únicament per pares, mares o tutors dels alumnes que facen els estudis en Centres Docents de nivell no universitari de la Comunitat Valenciana sostinguts amb fons públics o, si s'escau, per Associacions o Federacions d'Associacions de pares d'Alumnes constituïdes en aquests centres.   
c) Estar legalment constituïdes i inscrites en el Registre d'Associacions.   
Article tercer  
La concessió d'aquestes ajudes s'efectuarà tenint en compte els criteris de preferència següents:   
a) Que es tracte d'activitats que desplegaren les Associacions de Pares d'Alumnes constituïdes en centres que atenguen poblacions escolars de condicions sòcio-econòmiques desfavorables, o per Federacions o Confederacions que tinguen més associacions d'aquest caràcter.   
b) Que es tracte d'activitats que desplegaren les Federacions o Confederacions de Pares d'Alumnes que tinguen més àmplia representativitat per raó d'afiliació.   
c) Que es tracte d'activitats que desplegaren algunes Associacions de Pares d'Alumnes mitjançant un projecte comú d'actuació coordinada.   
Article quart  
1. Les sol·licituds s'adreçaran a la Conselleria de Cultura, Educació i Ciència i es podran presentar en el Registre General d'aquesta, en el Registre General de les Direccions Provincials de Cultura i Educació o en la manera prevista en l'article 66 de la Llei de Procediment Administratiu.   
2. El termini per a la presentació de sol·licituds serà el d'un mes a partir del dia de la publicació d'aquesta Ordre en el Diari Oficial de la Generalitat Valenciana.   
Article cinqué  
1. Les sol·licituds es presentaran mitjançant instància que haurà d'ajustar-se al model que figura com a Annex d'aquesta Ordre.   
2. Caldrà adjuntar a la instància, en tot cas, els documents següents:   
a) Projecte d'activitats pel qual es sol·licitada l'ajuda i el pressupost per al finançament d'aquest. Les activitats diverses seran ressenyades en els tres apartats següents:   
a. a) Activitats encaminades a l'assistència, informació i formació dels pares.   
a. b) Activitats dirigides als alumnes.   
a. c) Altres activitats.   
b) Documents que acrediten la constitució legal i inscripció de la Confederació, Federació o Associació.  
c) Fotocòpia dels seus Estatuts.   
3. Les Confederacions i Federacions hauran d'adjuntar, a més, certificació del Registre d'Associacions en què consten les Federacions o, si s'escau, les Associacions de Pares d'Alumnes que les integren.   
Article sisé  
Les Confederacions, les Federacions o les Associacions de Pares d?Alumnes que foren beneficiaris de la convocatòria de subvencions sostinguda en l'Ordre de 28 d'agost de 1986, de la Conselleria de Cultura, Educació i Ciència de la Generalitat Valenciana, hauran d'acompanyar a la sol·licitud d'aquesta convocatòria i sense perjudici del que disposa l'article anterior:   
a) Memòria de la realització de les activitats per les quals obtinguessen la subvenció.   
b) Justificant de la despesa realitzada a càrrec de les quantitats econòmiques rebudes en concepte de subvenció corresponent a l'any 1986.   
Article seté  
Les Confederacions, les Federacions o les Associacions de Pares d'Alumnes que no adjunten la documentació exigida en aquesta Ordre estaran excloses automàticament dels beneficis d'aquesta convocatòria.   
Article vuité  
Correspondrà al Conseller de Cultura, Educació i Ciència la resolució d'aquesta convocatòria a proposta d'una Comissió avaluadara que la integrarà:   
-El Secretari General de la Conselleria de Cultura, Educació i Ciència, o persona que designe, que hi farà de President.   
-El Director General d'Educació Bàsica i Ensenyaments Especials, o persona que aquest designe.   
-El Director General d'Ensenyaments Mitjans, o persona que aquest designe.   
-Dos representants triats entre les Confederacions i les Federacions de Pares d'Alumnes de més implantació a la Comunitat Valenciana pel que fa al nombre d'Associacions que cadascuna d'aquestes integre.   
Article nové  
La resolució de la Convocatòria es publicarà fent constar la quantitat concedida a cada entitat.   
Article deu  
Les Confederacions, les Federacions o les Associacions de Pares d'Alumnes que siguen beneficiàries de les subvencions objecte d'aquesta convocatòria hauran de justificar l'aplicació dels fons rebuts a les activitats per al finançament de les quals es concedeix, d'acord amb el que preveu l'article 43 i concordants de la Llei 4/1984, de 19 de juny, d'Hisenda Pública de la Generalitat Valenciana, i altres normes d'aplicació.   
DISPOSICIO FINAL  
Aquesta Ordre entrará en vigor el mateix dia de la publicació en el Diari Oficial de la Generalitat Valenciana.   
València, 6 de maig de 1.987.   
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI